****

**รายงานการประชุม คณะกรรมการดำเนินงานหลักสูตรศึกษาทั่วไป มหาวิทยาลัยอุบลราชธานี**

**ครั้งที่ 2/2557 วันที่ 29 เมษายน 2557 เวลา 13.30 – 16.30 น.**

**ณ ห้องประชุมบุณฑริก ชั้น 2 อาคารสำนักงานอธิการบดี มหาวิทยาลัยอุบลราชธานี**

\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

1. นางจุฑามาศ หงษ์ทอง รักษาราชการแทนรองอธิการบดีฝ่ายวิชาการ ประธานคณะกรรมการ

2. นางสาวสุกัญญา คลังสินศิริกุล คณะเกษตรศาสตร์ กรรมการ

3. ผู้ช่วยศาสตราจารย์ รสสุคนธ์ เหล่าไพบูลย์ คณะวิทยาศาสตร์ กรรมการ

4. นายสุขวิทย์ โสภาพล คณะบริหารศาสตร์ กรรมการ

5. นางอรทัย เลียงจินดาถาวร คณะรัฐศาสตร์ กรรมการ

6. นายจักรพันธ์ แสงทอง คณะศิลปศาสตร์ กรรมการ

7. นายติ๊ก แสนบุญ คณะศิลปประยุกต์และการออกแบบ กรรมการ
 8. นางภูษณิศา นวลสกุล สำนักงานพัฒนาคุณภาพการศึกษา กรรมการและเลขานุการ 9. นายเอกสิทธิ์ โพธิ์ชูชาติ สำนักงานพัฒนาคุณภาพการศึกษา ผู้ช่วยเลขานุการ

**ผู้ไม่มาประชุม**

1. นางบงกฎ บุญเพ็ชร ติดราชการ
2. นายนิติลักษณ์ แก้วจันดี ติดราชการ
3. ผู้ช่วยศาสตราจารย์ เบญจภรณ์ เศรษฐบุปผา ติดราชการ
4. นางนำพิชญ์ ธรรมหิเวศน์ ติดราชการ
5. นายวรยุทธ วงศ์นิล ติดราชการ
6. นางธิราพร ศรีบุญยงค์ ติดราชการ
7. ผู้ช่วยศาสตราจารย์ ธารินี ไชยวงศ์ ติดราชการ
8. นางสายเพชร อักโข ติดราชการ

**ผู้เข้าร่วมประชุม**

1. นางสาวสิรินทิพย์ เดชทวี คณะบริหารศาสตร์ ผู้นำเสนอวาระ

2. นางกฤตยา อุทโธ คณะบริหารศาสตร์ ผู้นำเสนอวาระ

 3. นางสาวพัจนภา วงษาพรหม วิทยาลัยแพทยศาสตร์และการสาธารณสุข ผู้นำเสนอรายวิชา

**เวลา 13.30 น. เปิดการประชุม**

**ระเบียบวาระที่ 1**  **เรื่องแจ้งให้ที่ประชุมทราบ**

**วาระที่ 1.1**  หัวหน้าสำนักงานพัฒนาคุณภาพการศึกษา รายงานที่ประชุมทราบ ดังนี้

- เรื่องการประชุมระดับชาติ เปิดโลกกว้างทางปัญญา วิชาศึกษาทั่วไป ซึ่งจัดในวันที่ 18-20 มิถุนายน 2557 ณ โรงแรมมิราเคิล แกรนด์ คอนเวนชั่น กรุงเทพมหานคร โดยมีหัวข้อที่น่าสนใจ เช่น เทคนิคการเรียนการสอน การสอนที่สอดแทรดคุณธรรมจริยธรรม จิตอาสาและความรับผิดชอบต่อสังคม ความเป็นพลเมือง นวัตกรรมทางการศึกษา แนวปฎิบัติที่ดีทางการศึกษาทั่วไป English for General Education เป็นต้น เพื่อให้ผู้ที่มีความสนใจเข้าร่วมประชุมดังกล่าว

 - สำนักงานพัฒนาคุณภาพการศึกษา จะจัดโครงการพัฒนาคุณภาพการศึกษา มหาวิทยาลัยอุบลราชธานี เรื่องการพัฒนาหลักสูตรวิชาศึกษาทั่วไป โดยวัตถุประสงค์ของโครงการ เพื่อประเมินหลักสูตรวิชาศึกษาทั่วไป พ.ศ.2555 เพื่อพัฒนาหลักสูตรวิชาศึกษาทั่วไป เพื่อพัฒนาการจัดการเรียนรู้ในหลักสูตรวิชาศึกษาทั่วไป ซึ่งโครงการจะจัดในเดือนกรกฎาคม 2557

 - สถาบันคลังสมองของชาติ จัดโครงการพัฒนาหลักสูตร “การเรียนการสอนสำหรับนักศึกษา Generation Z” ขึ้นเพื่อช่วยอาจารย์และผู้บริหารมหาวิทยาลัยในการตอบโจทย์ดังกล่าวโดยเน้นการเรียนรู้เชิงรุก (Active Learning) วันที่ 29 กรกฎาคม -1 สิงหาคม 2557 ณ โรงแรมปทุมวัน ปริ๊นเซส กรุงเทพมหานคร โดยมีค่าลงทะเบียนท่านละ 15,000 บาท เพื่อให้ผู้ที่มีความสนใจเข้าร่วมโครงการดังกล่าว

 **มติที่ประชุม** รับทราบ

**ระเบียบวาระที่ 2 เรื่องรับรองรายงานการประชุม**

**วาระที่ 2.1**  รับรองรายงานการประชุมคณะกรรมการดำเนินงานหลักสูตรศึกษาทั่วไป มหาวิทยาลัยอุบลราชธานี ครั้งที่ 1/2557

 **มติที่ประชุม** รับรองรายงานการประชุม

**ระเบียบวาระที่ 3 เรื่องสืบเนื่อง - ไม่มี** **-**

**ระเบียบวาระที่ 4 เรื่องเสนอเพื่อพิจารณา**

**วาระที่ 4.1 การขอเปิดรายวิชาใหม่ คือ รายวิชา 1903 103 สุขภาพและสิ่งแวดล้อม 3(3-0-6)**

**มติที่ประชุม** ที่ประชุมพิจารณาเห็นชอบในหลักการและให้คณะแก้ไขตามข้อเสนอแนะ เสนอ คณะกรรมการดำเนินงานหลักสูตรศึกษาทั่วไป เพื่อพิจารณาอีกครั้ง รายละเอียดการแก้ไขดังนี้

**หมวดที่ 1**

1. หน้า 1 ข้อ 1 ชื่อรายวิชา ให้อาจารย์ผู้รับผิดชอบแก้ไขชื่อวิชาให้เน้นทางด้านวิทยาศาสตร์สุขภาพ เพื่อไม่ให้มีความซ้ำซ้อนกับรายวิชาอื่นในหมวดวิชาศึกษาทั่วไป

**หมวดที่ 3**

1. หน้า 2 ข้อ 1 คำอธิบายรายวิชาไม่สอดคล้องกับหมวดที่ 5 แผนการสอนและการประเมินผล ให้เพิ่มรายละเอียดให้ชัดเจน

 **หมวดที่ 5**

1. หน้า 6-15 แผนการสอนและการประเมินผล ระบุความละเอียดเพิ่มเติมและดูความซ้ำซ้อนกับรายวิชาอื่น

**วาระที่ 4.2 การขอหารือการจัดการเรียนการสอนรายวิชาศึกษาทั่วไป ให้กับหลักสูตร ที่เรียกเก็บค่าธรรมเนียมแบบเหมาจ่าย**

**มติที่ประชุม** เรื่องปัญหาในการจัดการเรียนการสอน หมวดวิชาศึกษาทั่วไป 2 หลักสูตร คือ หลักสูตรบริหารธุรกิจบัณฑิต สาขาวิชาการจัดการธุรกิจระหว่างประเทศ และสาขาการตลาดแผนการฝึกงานด้านการจัดการธุรกิจค้าปลีก

1. ที่ประชุมสำนักงานพัฒนาคุณภาพการศึกษา ทำหนังสือถามคณะ ว่ามีรายวิชาในคณะที่มีความพร้อม ในการจัดการเรียนการสอนหมวดวิชาศึกษาทั่วไป เป็นภาษาอังกฤษ

 2. ให้คณะบริหารศาสตร์ หารือกับหลักสูตร ทั้ง 2 สาขา ว่าจะกำหนดให้นักศึกษาเรียนรายวิชาในหมวดวิชาศึกษาทั่วไป วิชาใดบ้าง แล้วแจ้งมาสำนักงานพัฒนาคุณภาพการศึกษา เพื่อจะได้พิจารณาดำเนินการต่อไป

**ระเบียบวาระที่ 5 เรื่องอื่นๆ -ไม่มี-**

**เวลา 16.30 น. ปิดการประชุม**

....................................................

(นางภูษณิศา นวลสกุล)

กรรมการและเลขานุการ

ผู้ตรวจรายงานการประชุม

....................................................

(นายเอกสิทธิ์ โพธิ์ชูชาติ)

นักวิชาการศึกษา

ผู้จดรายงานการประชุม

....................................................

(ดร.จุฑามาศ หงษ์ทอง)

ประธานคณะกรรมการ

ผู้ตรวจรายงานการประชุม